กำจัดสิวด้วยวัตถุดิบในครัวเรือน ศึกษาเกี่ยวกับปัญหาของผิวที่แตกต่างกันก่อน ลดรอยด่างดำบนผิวด้วยตนเองที่บ้าน
วัตถุดิบในครัวเรือนที่สามารถนำมารักษาสิวได้ดีมากที่สุดคือทีทรีออยล์เพราะมันมีสารในการต่อต้านแบคทีเรียอยู่ โดยการศึกษามากมายได้บอกเอาไว้ว่าทีทรีออยล์สามารถรักษาสิวได้ดีพอๆ กับยารักษาสิวเลยทีเดียวและที่สำคัญมันมีผลข้างเคียงน้อยกว่ายา  โดยคุณสามารถทำคลีนเซอร์ชนิดนี้ขึ้นมาใช้เองได้ตามขั้นตอนด้านล่างนี้:   น้ำมันละหุ่ง ¼ ถ้วย น้ำมันเมล็ดองุ่น ½ ถ้วย น้ำมันโจโจ้บา ¼ ถ้วย ทีทรีออยล์ 15 หยด ผสมส่วนผสมทุกอย่างลงไปในพาชนะและปั่นให้เข้ากันจากนั้นเทเก็บเอาไว้ในโหลสะอาด วิธีใช้คือให้คุณนำปลายนิ้วลงไปจุ่มในน้ำมัน หลังจากนั้นนำมานวดให้ทั่วใบหน้าประมาณ 1 นาที จากนั้นให้นำผ้าชุบน้ำร้อนมาโปะเอาไว้บนหน้าและทิ้งเอาไว้จนกว่าผ้าจะเย็นตัวลง ทำซ้ำแบบเดิมอีกครั้งหนึ่ง และสุดท้ายให้เช็ดน้ำมันออกจากหน้าให้หมดแล้วค่อยๆ ซับหน้าด้วยผ้าเช็ดตัวสะอาดๆ   คุณสามารถศึกษาได้จากบทความอื่นเกี่ยวกับวิธีการทำมอยส์เจอร์ไรเซอร์เพื่อป้องกันสิวได้ใน wikiHow ให้ใช้ว่านหางจระเข้ทาให้ทั่วหน้าของคุณเพราะว่านหางจระเข้เป็นพืชที่มีคุณสมบัติในการต่อต้านแบคทีเรียได้และจะช่วยบรรเทาอาการอักเสบและป้องกันการติดเชื้อจากแบคทีเรียในสิวได้ โดยถ้าใช้ว่านหางจระเข้เป็นประจำจะทำให้ช่วยบรรเทาอาการอักเสบได้ แต่ก็ต้องดูให้ดีว่าว่านหางจระเข้ที่ซื้อมานั้นเป็นว่านหางจระเข้ 100% หรือไม่ ไข่ขาวสามารถช่วยกำจัดสิ่งสกปรกและช่วยทำให้รูขุมขนบนผิวคุณเล็กลงได้ ส่วนมะนาวสามารถทำให้ผิวกระจ่างใสและช่วยในการผลัดเซลล์ผิวได้เพราะผลไม้ที่มีรสเปรี้ยวมักจะมีกรดอัลฟาไฮดรอกซีและวิตามินซี ดังนั้นการนำส่วนผสมทั้งสองอย่างนี้มาไว้ด้วยกันจะสามารถช่วยฟื้นฟูผิวของคุณให้มีสุขภาพที่ดีขึ้นอย่างรวดเร็วได้ โดยคุณสามารถทำมาส์คใช้เองได้ง่ายๆ ตามขั้นตอนดังต่อไปนี้:   เตรียมไข่ขาว 1 ฟอง และน้ำมะนาว ½ ลูก ตีไข่ขาวจนได้ที่ ใส่น้ำมะนาวลงไปในไข่ ผสมให้เข้ากัน นำไปมาส์คหน้า ทิ้งเอาไว้สามสิบนาที จากนั้นค่อยๆ ล้างออกด้วยน้ำอุ่น ตามด้วยทามอยส์เจอร์ไรเซอร์ให้ทั่วหน้า น้ำมันโจโจ้บาถือว่าเป็นมอยส์เจอไรเซอร์ตามธรรมชาติที่ให้ผลที่ดีมากอีกชนิดหนึ่ง โดยให้คุณหยดน้ำมันโจโจ้บาลงบนสำลีประมาณหกหยดจากนั้นให้เอาไปแปะไว้บนสิว โดยน้ำมันโจโจ้บานั้นจะไม่เข้าไปอุดตันรูขุมขนของคุณแต่จะช่วยเข้าไปรักษาสมดุลของน้ำมันบนใบหน้าคุณแทน หลังจากที่คุณทำตามขั้นตอนทั้งด้านบนมาหมดแล้วมันก็ถึงเวลาที่คุณจะมาดูแลใบหน้าให้มีความกระจ่างใสมากขึ้น โดยเตรียมรวบผมให้ตึงด้วยหนังยางหรือเอาผ้ามาโพกไว้เพื่อป้องกันไม่ให้ผมเปียก หลังจากนั้นล้างหน้าให้สะอาดด้วยโฟมล้างหน้าที่คุณชื่นชอบ และนำน้ำผึ้งหวานสดๆ หนึ่งช้อนมาทาให้ทั่วบริเวณบนใบหน้า หลังจากนั้นให้ทิ้งไว้ 30 นาทีและล้างออกจนสะอาด ถ้าปัญหาหน้าไม่ใสของคุณคือการเป็นสิว คุณก็จะต้องเรียนรู้เกี่ยวกับสภาพผิวที่มีสิวเสียก่อน บนผิวของคุณนั้นเต็มไปด้วยต่อมไขมันและรูขุมขนมากมายซึ่งรูขุมขนเหล่านี้สามารถเกิดการอุดตันได้จากหลายปัจจัยด้วยกัน เช่น ซีบัมหรือน้ำมันบนผิวตามธรรมชาติแห้ง แบคทีเรียที่เซลล์ผิวหนังที่ตายแล้วเข้าไปอุดตัน ปัจจัยเหล่านี้สามารถทำให้เกิดสิวที่หน้า คอ หลัง ไหล่หรือหน้าอกได้ สิวที่เกิดขึ้นอาจจะเป็นพวกสิวหัวดำ (สิวหัวเปิด) สิวหัวขาว (หรือสิวหัวปิด) ตุ่มหนอง (รุขุมขนที่เต็มไปด้วยหนอง) ตุ่มหนองขนาดใหญ่ ซิสต์หรือฝี โดยซิสต์และฝีถือว่าเป็นสิวที่มีความลึกมากที่สุดและอยู่ในขั้นรุนแรงที่สุดในบรรดาสิวทั้งหลาย  สิวมักจะเกิดขึ้นช่วงวัยแตกเนื้อหนุ่มสาวโดยมีสาเหตุมาจากฮอร์โมนที่สำคัญๆ อย่างเทสโทสเตอโรนหรือฮอร์โมนเพศชายซึ่งจะผลิตและกระตุ้นการเกิดของซีบัม  เครื่องสำอางที่มีความมันสามารถทำให้สิวยิ่งมีอาการเลวร้ายลงได้  สิวอุดตันเกิดขึ้นได้จากพวกสิวหัวดำหรือหัวขาวที่ไม่อักเสบไม่ถึงยี่สิบหัวรวมกันหรืออาจจะเกิดขึ้นจากตุ่มหนองที่ติดเชื้ออ่อนๆ ที่มีความระคายเคืองรวมกันอยู่ โดยคุณสามารถรักษาสิวอุดตันเองที่บ้านได้ด้วยเทคนิคการล้างหน้าให้ปราศจากความมัน แพทย์โรคผิวหนังที่มีประสบการณ์ควรที่จะรู้จักและรักษาสิวทั้งแบบธรรมดาและแบบขั้นรุนแรงได้ทั้งคู่ สิวแบบธรรมดาคือสิวที่มีหัวมากกว่ายี่สิบถึงหนึ่งร้อยหัวโดยมีหัวที่ติดเชื้อประมาณสิบห้าถึงห้าสิบหัว สำหรับพวกที่มีสิวแบบขั้นรุนแรงมักจะมีสิวมีหัว ฝี ตุ่มหนอง หรือซีสต์อย่างต่ำห้าแห่งรวมๆ กันอยู่มากกว่าหนึ่งร้อยหัวซึ่งอาจจะสร้างความเจ็บปวดให้กับคนที่เป็นสิวประเภทนี้ได้ จุดด่างดำสามารถเกิดขึ้นบนใบหน้าได้หลังจากเป็นสิว หรือการโดนแดดจัดๆ และความไม่สมดุลของระบบฮอร์โมน โดยจุดด่างดำนั้นคือรอยจากการติดเชื้อบนผิวในบริเวณหนึ่งซึ่งเกิดจากการเพิ่มขึ้นของเม็ดสีเมลานินในผิวหนังจึงทำให้ผิวหนังมีเม็ดสีผิวเข้มมากขึ้น  และการเพิ่มขึ้นของฮอร์โมนเอสโตรเจนของผู้หญิงเวลาที่ตั้งครรภ์สามารถทำให้เกิดฝ้าหลังจากเผชิญกับแสงแดดได้  ทาครีมกันแดดที่มีส่วนผสมของไทเทเนียมออกไซด์และซิงค์ออกไซด์  และหลีกเลี่ยงการเผชิญหน้ากับแสงแดดโดยตรงเพื่อป้องกันจุดด่างดำ ป้องกันจุดด่างดำโดยการทายาไฮโดรคอร์ติโซน 1% ที่สิวเพื่อช่วยบรรเทาอาการติดเชื้อของผิวหนัง ถ้าปัญหาสิวและจุดด่างดำบนผิวหนังนั้นรุนแรงถึงขั้นที่ทำให้คุณเป็นกังวลและส่งผลให้คุณขาดความมั่นใจในตัวเองแล้วล่ะก็ ขอให้คุณไปปรึกษาแพทย์ผิวหนังได้เลยเพราะพวกเขาสามารถแนะนำการแก้ไขและการรักษาอาการเหล่านี้เองที่บ้านได้ เช่น การซื้อยาตามร้านขายยาทั่วไป เช่น ยารักษาสิวในคนที่ตั้งครรภ์หรือกรดซาลิไซลิคมาใช้เองที่บ้าน วิตามินซีและวิตามินอีเป็นวิตามินที่สามารถช่วยลดเลือนจุดด่างดำได้ โดยคุณสามารถใช้วิตามินอีมาทาบริเวณจุดด่างดำก่อนที่จะนอนทุกคืนโดยให้คุณแกะวิตามินอีจากแคปซูลหรือว่าจะซื้อวิตามินอีแบบน้ำมาใช้ก็ได้ หลังจากนั้นให้ใช้สำลีไปชุบวิตามินขึ้นมาแล้วนำไปแปะไว้บริเวณจุดด่างดำ วิธีนี้จะมีสารแอนตี้ออกซิแดนท์ที่จะสามารถช่วยให้สีผิวมีความสม่ำเสมอมากขึ้นได้  อีกวิธีหนึ่งคือคุณสามารถกินอาหารที่มีวิตามินซีสูงเช่นสตอเบอรี่หรือส้มที่จะช่วยให้การผลิตเม็ดสีเมลานินส่วนเกินนั้นน้อยลงได้ การใช้ผลิตภัณฑ์ที่มีอยู่ในตู้กับข้าวที่บ้านเพื่อช่วยลดจุดด่างดำเป็นเรื่องประหยัดและมีความปลอดภัยกับผิวของคุณ โดยผลิตภัณฑ์ทางธรรมชาตินั้นจะไม่ค่อยมีสารเคมีที่เป็นอันตรายที่จะสามารถมาทำร้ายผิวที่บอบบางของคุณได้ เช่น ผลไม้ ผลิตภัณฑ์นม น้ำมันที่ล้วนแต่มีประโยชน์และคุณสมบัติในการช่วยรักษาสุขภาพผิว   นวดเป็นวงกลม โดยให้ใช้น้ำมันละหุ่งค่อยๆ นวดลงที่ผิววันละสองครั้งเพื่อช่วยลดเลือดจุดด่างดำ ใช้สารสกัดจากชาเขียวทาลงบนผิวเพื่อที่จะให้สารแอนตี้ออกซิแดนท์ช่วยขจัดสารอนุมูลอิสระและทำให้เส้นใยคอลลาเจนแข็งแรงมากยิ่งขึ้น นำสำลีไปชุบนมและนำมาแต้มไว้ที่จุดด่างดำ ทิ้งเอาไว้ประมาณแปดถึงสิบนาทีหลังจากนั้นให้ล้างออก ทำแบบนี้สองครั้งต่อวันเป็นจำนวนหกอาทิตย์ติดต่อกัน นวดว่านหางจระเข้ลงบนจุดด่างดำ โดยให้ทำแบบนี้วันละหนึ่งถึงสองครั้งเป็นเวลาสองสามอาทิตย์จะช่วยลดการผลิตเม็ดสีเมลานินส่วนเกินลงได้ ชุบน้ำมะนาวแล้วนำมาทาลงบนบริเวณจุดด่างดำเป็นระยะเวลาสองอาทิตย์จะช่วยให้จุดด่างดำจากสิวค่อยๆ จางลงได้ ผลิตภัณฑ์ทางธรรมชาติอื่นๆ ที่สามารถช่วยลดจุดด่างดำได้ ได้แก่ สับปะรด น้ำผึ้ง แตงกวา มะเขือเทศ ขมิ้น มะละกอ มันฝรั่ง โยเกิร์ตและหัวไชเท้า โดยคุณสามารถนำผลิตภัณฑ์อย่างใดอย่างหนึ่งที่กล่าวมานี้มาทาเอาไว้บริเวณที่มีรอยจุดด่างดำซักสองถึงสามนาทีจากนั้นให้ล้างออก ให้คุณทำแบบนี้ไปเรื่อยๆ ประมาณสองถึงสามอาทิตย์ จุดด่างดำก็จะค่อยๆ จางลงอย่างเห็นได้ชัด การใช้มาส์คสามารถทำให้เกิดผลดีใหญ่ๆ สองอย่าง หนึ่งคือคุณจะรู้สึกผ่อนคลายเวลามาส์คหน้าลดจุดด่างดำ สองเวลาที่มาส์คอยู่บนหน้านานๆ จะทำให้สารสกัดทางธรรมชาติที่ดีๆ ซึมเข้าสู่ผิวหนังเราได้มาก  ผสมผงไม้จันทน์ 1 ช้อนโต๊ะ นมเปรี้ยวข้น 1 ช้อนโต๊ะ และน้ำผึ้ง ½ ช้อนโต๊ะเข้าด้วยกัน หลังจากนั้นให้ทาทิ้งไว้ที่ใบหน้าและทิ้งเอาไว้หนึ่งชั่วโมงหลังจากนั้นให้ล้างออกด้วยน้ำ   ปรุงส่วนผสมที่ทำจากน้ำผึ้งสดกับน้ำตาลทรายแดง โดยผสมน้ำผึ้งสด 1 ช้อนโต๊ะเข้ากับน้ำตาลทรายแดง 1 ช้อนโต๊ะลงในภาชนะ จากนั้นคนให้เข้ากันและนำไปใส่ไว้ในโหลแก้วสุญญากาศ นำไปเก็บไว้ในอุณหภูมิห้องและหลังจากนั้นนำออกมาขัดผิวครั้งละ ½ ช้อนโต๊ะ โดยให้ค่อยๆ ขัดผิวที่กำลังเปียกเป็นวงกลมไปเรื่อยๆ และหลีกเลี่ยงบริเวณดวงตา จากนั้นให้ล้างออกด้วยน้ำอุณหภูมิห้องและซับด้วยผ้าสะอาดจนกว่าจะแห้ง
ทำคลีนเซอร์ด้วยวัตถุดิบทางธรรมชาติ. ลดอาการอักเสบด้วยว่านหางจระเข้. ทำมาส์คไข่ขาวกับมะนาว. ใช้มอยส์เจอร์ไรเซอร์จากน้ำมันโจโจ้บา. หลังจากที่ใบหน้าของคุณนั้นไร้สิวแล้ว คุณก็ต้องทำให้ใบหน้าของคุณนั้นสว่างกระจ่างใสขึ้นด้วย. ทำความเข้าใจว่าสิวคืออะไร. เรียนรู้เกี่ยวกับจุดด่างดำ. ปรึกษาแพทย์. ใช้วิตามิน. ใช้ผลิตภัณฑ์ทางธรรมชาติ. ทำมาส์คหน้าใช้เอง.
https://www.wikihow.com/Get-Clear-Skin-Using-Home-Remedies https://www.wikihow.com/Get-Clear-Skin-Using-Home-Remedies https://www.wikihow.com/Get-Clear-Skin-Using-Home-Remedies
Clearing Acne With Homemade Remedies Learning About Skin Conditions Correcting Dark Spots At Home